
Okresný súd Lučenec 2T/111/2024 6624010812 11. 02. 2025 JUDr. Stanislav Galovič ECLI:SK:OSLC:2025:6624010812.2
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Stanislavom Galovičom na hlavnom pojednávaní konanom dňa 11. februára 2025 takto rozhodol: Obžalovaná A. B., nar. XX.XX.XXXX v Lučenci, trvale bytom C., D. E., adresa na doručovanie písomností C., F. XX, sa uznáva
za
vinnú, že
v presne nezistenom čase v mesiaci apríl 2024 počas opatrovania a vykonávania drobných prác, v rodinnom dome na G. H. I. X J. C., odcudzila zo šatníka nachádzajúceho sa v chodbe rodinného domu jeden pár briliantových náušníc, dámsku obrúčku, prsteň so štyrmi kameňmi, prívesok na retiazku s kameňom ružovej farby, 1 pár zlatých visiacich dámskych náušníc, zlatú retiazku so srdiečkom, a retiazku s krížikom, všetko zo žltého kovu, a prsteň z bieleho zlata s osadeným kameňom, ktoré odniesla do záložne A. J. C., čím K. L., trvale bytom C., G. H. I. X spôsobila škodu vo výške 2.210 Eur, teda prisvojila si cudziu vec tým, že sa jej zmocnila a spôsobila tak malú škodu, tým spáchala prečin krádeže podľa § 212 ods. 1 písm. a) Tr. zákona. Za to sa odsudzuje podľa § 212 ods. 1 Tr. zákona s použitím § 36 písm. l), § 38 ods. 2, § 54 Tr. zákona na trest povinnej práce vo výmere 100 (jednosto) hodín. Podľa § 55 ods. 3 Tr. zák. trest povinnej práce je odsúdená povinná vykonávať osobne a vo svojom voľnom čase bez nároku na odmenu. Podľa § 55 ods. 4 Tr. zák. ak odsúdená v čase výkonu trestu povinnej práce neviedla riadny život alebo zavinene nevykonala práce v určenom rozsahu, alebo nesplnila uložené obmedzenia alebo povinnosti, súd premení trest povinnej práce alebo jeho zvyšok na trest odňatia slobody tak, že za každé dve hodiny nevykonanej práce nariadi jeden deň nepodmienečného trestu odňatia slobody a zároveň rozhodne o spôsobe výkonu tohto trestu.
Podľa § 287 ods. 1 Tr. poriadku súd obžalovanej ukladá povinnosť nahradiť poškodenej K. L., nar. XX.XX.XXXX, trvale bytom C., H. I. XXX/X, škodu vo výške 2.100,- Eur. Podľa § 172 ods. 2 Tr. poriadku bol vyhotovený zjednodušený písomný rozsudok, ktorý neobsahuje odôvodnenie, nakoľko po jeho vyhlásení sa obžalovaná a prokurátor vzdali práva na podanie odvolania. Poučenie: Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

